Vita:Glogovác

message: Kedves ! A glogováci Nepomuki Szent János-szobor kapcsán több, mint tíz éve írtad be a szócikkbe, hogy a szent lábánál antropomorf halakat látunk, és ezek a Moldvára utalnak. Tudom én is, hogy Sabău az erdélyi barokk szobrászati monográfiájába beleírta ezt a mondatot. A nemzetközi NSZJ-irodalomban én még másutt nem találkoztam ezzel az elgondolással, hogy ezek az angyalok valójában halak lennének, és meggyőződésem, hogy ikonográfiai szempontból igazolhatatlan és megfoghatatlan elmélet.
 Tudor Vladimirescu (aici sfântul calcă pe un mic postament marcat de pești cu capete antropomorfizate, simboluri ale fluviului Vâltava, în care a fost aruncat la 16 mai 1383* din porunca regelui Wenceslas 
* Valójában 1393. március 20., de ez itt most nem lényeges.
A glogováci jelenet is a mennybevétel aktusának lezárultával ábrázolja Jánost, amikor már az angyalok seregétől átvette az attribútumait, de még nem enyésztek el teljesen, ott vannak a kompozícióban. Tipikusan így ábrázolták ezt szobrokon: a János lába alatti felhőgomolyagból angyalfejek bontakoznak ki (ritkábban a kereszt szára alá vagy a szent vállához komponálták be őket). Ez a barokk Nepomuki-ikonográfia elég jól ismert eleme, a Kárpát-medencében 93 olyan szoborról tudok, ahol Nepomuki felhőn áll, és ezek közül is 23 alkotáson nem pusztán angyalfej, de páros angyalfej bontakozik ki a kanonok talpa alatti felhőgomolyagból (láss néhányat lentebb). A festészetben, oltárképeken és egyebeken még a szobrokénál is gyakoribb a páros angyalfej motívuma, csak miután a műfajt nem köti annyira az anyag, nem csak a felhőben bukkanhatnak fel, hanem a mennybe vett szent körül, a feje fölött is. Tény, hogy a glogováci angyalfejek mintázása provinciálisabb, bárdolatlanabb, mint amit érett barokk alkotásokon látunk, de ettől még nem lesznek halak, a felhőgomolyag pedig nem lesz Moldva. (Miért is állna János a Moldva habjain? Bár egyetlen általam ismert modern alkotáson előfordul ez is, de ez a glogováci még egy barokk hagyományokra támaszkodó 1797-es szobor.)
Fájl:Mihályi, Nepomuki Szent János-szobor 2023 18.jpg|130px|Mihályi
Fájl:Rajka, Nepomuki Szent János-szobor 2021 21.jpg|130px|Rajka
Fájl:Csörötnek, Nepomuki Szent János-szobor 2021 17.jpg|Csörötnek
Fájl:Jászkisér, Nepomuki Szent János-szobor 2020 11.jpg|Jászkisér
Fájl:Boldog, római katolikus templom Nepomuki Szent János-oltára 2021 02.jpg|Boldog
Fájl:Budapest, felsővízivárosi Erzsébet-apácák templomának Nepomuki Szent János-oltára 2021 02.jpg|Budapest-Felsővíziváros
Fájl:Búcsúszentlászló, római katolikus templom Nepomuki Szent János-oltára 2023 02.jpg|Búcsúszentlászló
Fájl:Csanádpalota, római katolikus templom Nepomuki Szent János-oltára 2021 06.jpg|Csanádpalota
Fájl:Fony, római katolikus templom Nepomuki Szent János-oltára 2023 08.jpg|Fony
Ez alapján szeretném, ha megvitatnánk és orvosolnánk ezt a részt, mert félő, hogy ez a meglehetősen vad elmélet elburjánzik. A Köztérképre most fogják feltölteni épp ennek a szobornak a műlapját, és a feltöltő átküldte nekem átolvasásra, és ő is átvette a Wikipédiából kritikátlanul. Pasztilla 2024. február 3., 21:47 (CET)
replies: text: Kedves Pasztilla! Nem emlékszem rá, de én követtem el, mert valóban megvan nekem Sabău barokk szobrokról írott könyve, és használtam a szócikkek bővítéséhez. Figyelj, őszintén amennyit én értek a szentek ikonográfiájához, az nagyjából Peruginóval végződik, úgyhogy nyugodtan javítsd ki és vedd ki a hivatkozást! Sabău könyveit hozzáértők amúgy nem tartják valami sokra. Bocsánat, ha galibát okoztam! Auguste  nu! 2024. február 3., 22:46 (CET)
replies: text: :Nincs miért bocsánatot kérni. Gyorsan kiveszem, és később kitalálok valami komfortosabb megoldást. Köszönöm! Pasztilla 2024. február 4., 07:36 (CET)
thread_title:  Nepomuki lábánál halak